Wanbel long Ol Prea long Wanpela Taim bilong Bikpela Hevi
Taim dispela graun olgeta i birua long bikpela sik COVID-19, i gat yet ol manmeri husat i tok nogat long wok bung wantaim ol dispela traim bilong gavman i go long daunim na pasim long go nabaut ausait dispela koronavaires i ken kilim man i dai. Ol narapela, moa yet ol husat i bilong kain kain political party (grup bilong ol politisen), i tok birua na salensim ol dispela pasin ol man i gat namba bilong bosim na ol saveman bilong helt i kisim olsem wok tru bilong ol.
Nau yet, dispela graun i birua long sik COVID-19. Klia tru dispela i no taim stret bilong tok pait nating long politiks, bilong blemim na sutim tok, na bilong pasin bilong bruk nabaut. Tasol, dispela em i taim bilong olgeta bilong yumi long kamapim wanbel, bungim ol wok bilong yumi, na wok wantaim bilong kamapim gutpela bilong olgeta taim yumi no bisi long wanpela i pas long wanem lain bilong politiks na lotu.
Moa yet olgeta, dispela em i gutpela taim olgeta bilong tingting gut, bilong tanim bel long ol sin bilong yumi, na askim plis long sori na lukaut bilong God.
Yumi no save husat bai stap yet na husat bai dai olgeta bikos long dispela bikpela sik. Yumi no save tu long dispela taim nogut long sait bilong helt bai stap yet inap long wanem taim. Tasol wantaim olgeta dispela samting i no klia, i gat wanpela samting mi klia tru long en. I no olgeta man bai pinis olgeta. God i bin mekim wanpela promis long Ebraham olsem Em bai mekim ol tumbuna pikinini bilong em long kamap planti na olsem ol bai kamap olsem wesan i stap long nambis na ol sta bilong ol heven (Jenesis 22:17). Dispela promis i promisim yumi wanpela samting inap long i no olgeta man bai no dai, bikos sapos olgeta man bai pinis olgeta long dispela vaires, orait i no gat wanpela bai stap yet bilong ol pikinini bilong Ebraham. God Em i wanpela God husat i no inap long giaman. Em i stap tru oltaim long ol tokaut bilong Em. Long dispela as, yumi inap klia tru olsem Em bai inapim promis bilong Em long Ebraham, olsem ol tumbuna pikinini bilong em bai go bikpela na kamap planti.
Sapos yumi stap namel long ol pikinini bilong Ebraham long wok bilong bilip bilong yumi long God, orait nogut God bai kisim bek yumi long dispela bikpela sik.
Galesia 3:8 i givim yumi gutpela nius. Em i tok,
I gat wanpela blesing God i bin promisim long wok bilong dispela pasin i gat blesing bilong Ebraham, God bai blesim olgeta kantri.
Long ol dispela kain taim, Em i God wan tasol long husat tru yumi inap putim bilip long en. Yumi ken prea olsem God i oraitim hap graun bilong yumi. Em i man bilong oraitim yumi. Olsem rait i stap pinis long Eksodas 15:26, “…Mi stap BIKPELA na Mi oraitim yu.”
Tasol tingim, dispela Bikpela husat i oraitim lain manmeri bilong Em, Em i dispela Bikpela stret husat i bin mekim save long ol Isip taim Em i bringim ol tenpela bikpela bagarap nabaut. Bikpela bagarap i nogut olgeta oltaim i stap long histori bilong man, em i dispela wan i bin kamapim dai bilong olgeta namba wan pikinini long Isip, bikos i no gat wanpela haus long Isip we i no gat wanpela daiman. Long wanpela nait, bikpela bagarap i bin inap long kili olgeta namba wan pikinini bilong ol.
Nogut sik COVID-19 i no yet dispela bikpela bagarap i nogut olgeta. Nogut moa ol bikpela bagarap bai kam long taim bihain, moa yet sapos ol man bai go yet long givim baksait na tok nogat long luksave long God. (Maybe Covid-19 is still not the worst of the plagues yet. More plagues will probably come in the future, especially if people will continue to disregard and refuse to acknowledge God.) Dispela em i gutpela taim olgeta long stat long bilip na luksave long God. Yumi noken larim ol narapela man na ol narapela kantri husat i no bilip long God long pulim yumi.
Taim mi bin harim President [bilong Filipins] Rodrigo Duterte i askim pablik long prea long God I Gat Olgeta Strong husat i gat pawa bilong winim olgeta kain birua, ai i inap lukim o ai i no inap lukim, mi bin pilim wanpela kain amamas stret insait long bel bilong mi bikos mi bin inap long pruvim olsem, dip insait long mi, em i bilip long wanpela Pawa I Antap Moa long Pasin bilong Dispela Graun, dispela Wanpela yumi kolim God. Nogut em i no man husat i bilip long god bilong Katolik Sios na ol god bilong ol narapela lotu, tasol ples klia, em i wanpela man husat i bilip long God I Gat Olgeta Strong long heven. God i ken blesim na lukautim em.
Dispela tu em i taim stret bilong prea bilong helpim ol birua bilong yumi long sait bilong bilip tu, olsem God i bin tok strong long laikim tru ol birua bilong yumi na prea bilong helpim ol husat i givim hevi long yumi.
Taim mi bin lainim long sosel midia long sait bilong dai bilong wanpela bilong ol minista bilong Sios bilong Kraist (Iglesia ni Cristo o INC long Filipins) bilong [Mista] Manalo, maski em i bin stap wanpela birua long sait bilong bilip, wantu mi bin askim ol brata na ol susa bilong mipela insait long Sios bilong God olsem noken mekim wanpela kain toktok bilong bagarapim ona bilong em bikos dispela bai mekim long kamap hevi moa dispela bel sori na pen famili na ol man husat i stap klostu long bel bilong em i pilim. Mobeta long mekim ol toktok i no gutpela, prea bilong helpim famili bilong em husat i bin lusim.
Baibel i gat wanpela strongpela tok olsem yumi noken wokim amamas taim ol birua bilong yumi i pundaun, na tu yumi noken hambak long ol laip bilong yumi. O sapos nogat, nogut yumi kisim belhat tru bilong God.
PROVEP 24:17-18 i tok,
Em i gutpela olgeta long stap long sait bilong God oltaim. Na bilong stap oltaim long sait bilong Em, yumi mas mekim laik bilong Em. Na em i laik bilong Em olsem yumi noken wokim amamas long pundaun bilong ol birua bilong yumi na tu noken amamas taim ol i pundaun. Gutpela olgeta yumi ken mekim em i long prea bilong helpim ol.
Dispela tu em i wanem samting yumi nidim long mekim bilong helpim ol hetman bilong ol kantri. Yumi ken prea olsem God I Gat Olgeta Strong i stiaim ol long olgeta wok na tingting bilong ol, moa yet nau taim yumi lukim olsem wanem wanpela samting God i wokim i liklik tru i givim hevi long ol kantri i gat bikpela pawa tu, olsem Yunaited Stets, Siapan na Singgapo.
Mi bilip olsem God Em i antap olgeta na i strongpela moa olgeta. I no gat mak bilong pawa bilong Em. Em i God I Gat Olgeta Strong. Sapos dispela unives olgeta i stap aninit long olgeta pawa bilong bosim bilong Em, moa olsem Em i gat olgeta pawa bilong bosim antap long olgeta vaires. Dispela tok tru wan tasol em i moa long inap bilong mekim yumi bilip long God.
God i ken gat sori long yumi olgeta.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn hrv_Latn tpi_Latn tpi_Latn tpi_Latn tpi_Latn tpi_Latn